*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*14. számú előterjesztés*

Bátaszék Város Önkormányzat Képviselő-testületének 2024. január 31-én

15.30 órakor megtartandó ülésére

a BÁT-KOM 2004. Kft-vel kötött szolgáltatási szerződés módosításának jóváhagyása

|  |
| --- |
| **Előterjesztő:** dr. Bozsolik Róbert polgármester  **Készítette:** dr. Firle-Paksi Anna aljegyző  Bozsolik Zoltán mb. városüzemeltetési irodavezető  **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  PG Bizottság: 2024. 01. 30. |

**Tisztelt Képviselő-testület!**

Célszerűnek tartjuk, - a Számvevőség épületének korszerűsítése és a magas energia költségek miatt -, hogy a Kossuth u. 32. szám alatti, üresen álló ingatlanban kerüljön kialakításra a hegyközségi iroda és akár a falugazdász irodája is. Az épületben két iroda és vizesblokk található.

Bátaszék Térségi Hegyközség (7140 Bátaszék, Budai u. 7.) megkeresésre került a bérelt iroda helyiség változtatása kapcsán. A Hegyközség elnöke tájékoztatott arról, hogy elfogadják a javaslatunkat, és kiköltöznek a Számvevőségi épületből és elfogadják a Kossuth. utca 32. szám alatti ingatlanban felajánlott, nagyobb irodára vonatkozó bérleti jogviszonyt.

Azonban az ingatlan bérbeadását megelőzően a felújítását (festés, beázás megszüntetés) javasolt elvégezni, figyelemmel az állagmegóvásra is. 2024. január 1-től a BÁT-KOM 2004. Kft. ennek az ingatlannak az üzemeltetője. A bekért árajánlat alapján e két munka bruttó 952.500,-Ft díj ellenében végezhető el.

Az új bérleti jogviszonyt 2024.03.01. napjával lenne célszerű megkezdeni, de ez a munka befejezésének is függvénye, az időjárási körülményekre tekintettel.

A kisebb iroda használatát a Nemzeti Agrárgazdasági Kamarának ajánlottuk fel, végleges válasz még nem érkezett.

A fentiekre tekintettel javasoljuk az alábbi határozati javaslat elfogadását:

**H a t á r o z a t i j a v a s l a t :**

**a BÁT-KOM 2004 Kft.-vel kötött szolgáltatási szerződés II. módosításának jóváhagyására**

Bátaszék Város Önkormányzatának Képviselő-testülete

1. a 2018. december 14. napján kötött szolgáltatási szerződés II. számú módosítását – a határozat melléklete szerinti tartalommal – jóváhagyja,
2. a módosítás pénzügyi fedezetét, 952.500,- Ft összeget, az önkormányzat 2024. évi költségvetésének terhére biztosítja, valamint
3. felhatalmazza a város polgármesterét a szerződésmódosítás aláírására.

*Határidő:* 2024. február 1.

*Felelős:* Dr. Bozsolik Róbert polgármester

(a szerződés aláírásáért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda

Irattár